
                 Nr.23/100/2004

BIROUL PERMANENT 

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind Codul consumului, transmis comisiei noastre cu adresa P.L.x 346 din 8 iunie 2004, în procedură de urgenţă, în vederea dezbaterii şi avizării în fond şi înregistrat la Comisia pentru industrii şi servicii sub nr.23/100 din 8 iunie 2004.



În raport de obiectul şi conţinutul său, proiectul de lege face parte din categoria legilor ordinare.



Potrivit art.75 alin.(1) şi (3) din Constituţia României, republicată, Camera Deputaţilor este Cameră decizională.

PREŞEDINTE,

István Antal

                 Nr.23/100/2004

RAPORT

asupra proiectului de Lege privind Codul consumului



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege privind Codul consumului, transmis cu adresa P.L.x 346 din 8 iunie 2004, înregistrat la Comisia pentru industrii şi servicii sub nr.23/100 din 8 iunie 2004.



Potrivit art.75 alin.(3) din Constituţia României, republicată, Camera Deputaţilor este Cameră decizională.



Senatul a adoptat acest proiect de lege în şedinţa din 31 mai 2004, cu respectarea prevederilor art.76 alin.(2) din Constituţia României, republicată.



Cu avizul nr.807 din 10 mai 2004, Consiliul Legislativ a avizat favorabil proiectul de lege iar Consiliul Economic şi Social - cu avizul nr.1034 din 20 mai 2004.



Comisia pentru buget, finanţe şi bănci şi Comisia juridică, de disciplină şi imunităţi au avizat favorabil proiectul de lege.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 23 iunie 2004.



Proiectul de lege urmăreşte reglementarea raporturilor juridice create între agenţii economici şi consumatori, cu privire la achiziţionarea de produse şi servicii, în vederea informării complete asupra caracteristicilor esenţiale ale acestora, în scopul protejării consumatorilor împotriva riscurilor ce pot deriva, a despăgubirii acestora pentru pagubele generate de calitatea necorespunzătoare a produselor şi serviciilor precum şi stabilirea cadrului organizatoric al organizaţiilor neguvernamentale ale consumatorilor.



În conformitate cu prevederile art.52 din Regulamentul Camerei Deputaţilor, la lucrările comisiei au fost invitaţi din partea Autorităţii Naţionale pentru Protecţia Consumatorilor: domnul Eduard Gabriel Matei - subsecretar de stat şi domnul Mircea Popa - şef serviciu juridic.



După examinarea proiectului de lege, membrii comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, proiectul de lege cu amendamente admise.



La lucrările comisiei au fost prezenţi 20 de deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E    A D M I S E

	  Nr.

crt.
	Text adoptat de Senat


	Amendamente admise
	Motivaţie
	Camera decizională

	0
	1
	2
	3
	4

	1.
	Art.2. - Prevederile prezentului Cod se aplică comercializării produselor noi, folosite sau recondiţionate şi a serviciilor, inclusiv a serviciilor financiare, destinate consumatorilor, contractelor încheiate cu consumatorii, regulilor privind publicitatea produselor şi serviciilor, cu excepţia produselor care sunt reglementate prin legi speciale, a produselor care se comercializează ca antichităţi şi a produselor necesar a fi reparate sau recondiţionate pentru a fi utilizate, cu condiţia ca agentul economic să informeze consumatorul despre aceasta.



	Articolul 2 se modifică şi va avea următorul cuprins:

"Art.2. - Prevederile prezentului Cod se aplică comercializării produselor noi, folosite sau recondiţionate şi a serviciilor, inclusiv a serviciilor financiare, destinate consumatorilor, contractelor încheiate cu consumatorii, regulilor privind publicitatea produselor şi serviciilor, cu excepţia produselor şi serviciilor care sunt reglementate prin legi speciale, a produselor care se comercializează ca antichităţi şi a produselor necesar a fi reparate sau recondiţionate pentru a fi utilizate, cu condiţia ca agentul economic să informeze consumatorul despre aceasta."
	În concordanţă cu textul prezentului articol.
	Camera Deputaţilor


	0
	1
	2
	3
	4

	2. 
	Art.3.
- Actele normative privind protecţia consumatorilor trebuie să fie adoptate astfel încât să nu includă bariere în calea liberei circulaţii a mărfurilor şi serviciilor.



	Articolul 3 se modifică şi va avea următorul cuprins:

"Art.3.
- Actele normative privind protecţia consumatorilor nu trebuie să includă bariere în calea liberei circulaţii a mărfurilor şi serviciilor."



	Claritatea exprimării.
	Camera Deputaţilor

	3. 
	c) proporţionalitatea -  conform căreia trebuie respectat un raport corect între gravitatea faptei constatate, circumstanţele săvârşirii acesteia şi măsura sancţionatorie aplicată;


	Litera c) a articolului 4 se modifică şi va avea următorul cuprins:

"c) proporţionalitatea -  conform căreia trebuie respectat un raport corect între gravitatea sau consecinţele faptei constatate, circumstanţele săvârşirii acesteia şi măsura sancţionatorie aplicată;"


	Măsurile sancţionatorii sunt proporţionale inclusiv cu consecinţele faptei săvârşite


	Camera Deputaţilor

	4. 
	Art.19. - Statul adoptă prevederi legale în domeniul protecţiei consumatorilor. 


	Articolul 19 se modifică şi va avea următorul cuprins:
"Art.19. - Guvernul elaborează prevederi privind regulile de securitate, standardele naţionale sau de aderare la standardele europene, standardele voluntare cât şi cele privind întocmirea documentelor de conformitate care asigură că produsele comercializate pe piaţă sunt sigure." 


	Claritatea exprimării.
	Camera Deputaţilor

	5. 
	Art.28. - Se interzice a se refuza consumatorului fără un motiv justificat, conform prevederilor legale în vigoare, vânzarea unui produs sau prestarea unui serviciu.



	Articolul 28 se modifică şi va avea următorul cuprins:
"Art.28. - Se interzice refuzul vânzării unui produs sau prestării unui serviciu către un consumator fără un motiv justificat conform prevederilor legale în vigoare."


	Claritatea exprimării.
	Camera Deputaţilor

	6. 
	CAPITOLUL X   


DISPOZIŢII FINALE


	Titlul Capitolului X se modifică şi va avea următorul cuprins:
"CAPITOLUL X   


DISPOZIŢII FINALE ŞI TRANZITORII"

	Conform normelor de tehnică legislativă.
	Camera Deputaţilor

	7. 
	_______
	După articolul 86 se introduce un articol nou, art.87 cu următorul cuprins:

"Art.87. - (1) Reglementările legale în vigoare privind protecţia consumatorului care nu sunt cuprinse în prezenta lege se vor prelua ca anexe ale acesteia.

(2) În termen de 18 luni de la data publicării prezentei legi în Monitorul Oficial al României, Partea I, Guvernul va prezenta Parlamentului, spre adoptare, proiectul de lege cu privire la anexele prevăzute la alin.(1)."


	Având în vedere că este un cod, trebuie să conducă la sistematizarea legislaţiei în domeniul respectiv, care va fi armonizată cu acquis-ul comunitar în perioada următoare.
	Camera Deputaţilor

	8. 
	Art.87. - Prezenta Lege intră în vigoare la 1 ianuarie 2007.


	Art.88. - Prezenta lege intră în vigoare la 1 ianuarie 2007.


	Renumerotarea articolelor.
	Camera Deputaţilor


                                     PREŞEDINTE,                                                              SECRETAR,

                                       István Antal                                                                Aurelia Vasile

                RAPORTORI:







Dep.Istvan Antal - UDMR

Dep.Dumitru Palade - PRM







Dep.Ioan Bivolaru - PSD

Dep.Mihail Fâcă - PSD







Dep.Aurelia Vasile - PSD

Dep.Dumitru Chiriţă - PSD







Dep.Istvan Erdei - UDMR

Dep.Ioan Miclea - PRM







Dep.Aurel Daraban - PSD

Dep.Oana Manolescu - Minorităţi







Dep.Florentin Sandu - PSD

Dep.Pavel Târpescu - PSD

Expert,

Silvia Vlăsceanu

